ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΤΜΗΜΑ ΜΑΡΚΕΤΙΝΓΚ ΚΑΙ ΕΠΙΚΟΙΝΩΝΙΑΣ

ΜΑΘΗΜΑ : ΕΙΣΑΓΩΓΗ ΣΤΗΝ ΟΙΚΟΝΟΜΙΚΗ ΑΝΑΛΥΣΗ ΙΙ

Διδάσκων: Β.Πατσουράτης, ομότιμος καθηγητής

**Εισαγωγικά**

Στόχος του μαθήματος είναι να περιγράψει και αναλύσει την μακροοικονιμική λειτουργία της οικονομίας. Η μακροοικονομία,σε αντίθεση με την μικροοικονιμία, διαπραγματεύεται τα συνολικά μεγέθη της οικονομίας, όπως είναι το συνολικό προϊόν που παράγεται ,η απασχόληση-ανεργία του εργατικού δυναμικού,το γενικό επίπεδο των τιμών και τις μεταβολές αυτού, τη συνολική κατανάλωση και επένδυση της οικονομίας,ο προϋπολογισμός του κράτους και οι συνιστώσες αυτού,την ποσότητα του χρήματος που κυκλοφορεί στην οικονομία,το επιτόκιο και τις οικονομικές συναλλαγές που πραγματοποιεί η χώρα με άλλες χώρες.

Η μακροιοικονομική πολιτική έχει ως κύριο σκοπό να επιτύχει δύο στόχους.Πρώτο, να εξασφαλίσει ότι οι μακροοικονομικές μεταβλητές-κλειδιά (π.χ πληθωρισμός , ανεργία, επιτόκια,κ.α) βρίσκονται σε ορισμένα αποδεκτά-επιθυμητά επίπεδα και δεύτερο,να δημιουργήσει ένα σταθερό και προβλέψιμο μακροοικονομικό περιβάλλον μέσα στο οποίο μπορούν επιχειρήσεις και άλλοι φορείς , και οι καταναλωτές να κάνουν μακροχρόνια σχέδια.Μέσα στα πλαίσια αυτά οι κυβερνήσεις χρησιμοποιώντας τη δημοσιονομική πολιτική (φορολογία,δημόσιες δαπάνες και δημόσιο δανεισμό) , την νομισματική πολιτική ( επιτόκια, ποσότητα του χρήματος που κυκλοφορεί στην οικονομία),την εξωτερική οικονομική πολιτική ( οικονομικά και διοικητικά μέτρα),καθώς και το θεσμικό πλαίσιο προσπαθούν να επηρεάσουν τη συνολική ζήτηση και προσφορά της οικονομίας, να εναρμονίσουν τις πολιτικές τους ώστε να πετύχουν την οικονομική ανάπτυξη και σταθερότητα της χώρας.

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές αναμένεται να είναι εξοικειωμένοι με τις έννοιες του AEΠ, της κατανάλωσης, αποταμίευσης, επένδυσης ,κρατικών δαπανών, εθνικού εισοδήματος, συνολικής προσφοράς και ζήτησης, δημοσιονομικής και νομισματικής πολιτικής, πληθωρισμού, ανεργίας, διεθνούς εμπορίου και συναλλάγματος. Η προσέγγιση που ακολουθείται συνδυάζει τόσο την Κεϋνσιανή ανάλυση για την βραχυχρόνια περίοδο όσο και την νεοκλασική για την μακροχρόνια.

**Περιεχόμενο του μαθήματος**

Εισαγωγή στα μακροοικονομικά μεγέθη

Καταναλωτική Συμπεριφορά,Επενδυτικές Αποφάσεις ,

Προσδιορισμός του εθνικού εισοδήματος - πολλαπλασιαστές

Δημόσιες δαπάνες - φόροι – δημόσιο χρέος- κρατικός προϋπολογισμός

Προσφορά και ζήτηση χρήματος

Νομισματική και δημοσιονομική πολιτική σε κλειστή οικονομία

Μακροοικονομική καμπύλη ζήτησης και Συνολική προσφορά

Ανεργία ,Πληθωρισμός , Καμπύλη Phillips

Διεθνής οικονομία ( διεθνές εμπόριο,συνάλλαγμα,συναλλαγματική πολιτική,ανταγωνιστικότητα)

Επιχειρηματικές διακυμάνσεις –Οικονομικές κρίσεις: H περίπτωση της Ελλάδας

Ανταγωνιστικότητα: Έννοια, δείκτες μέτρησης και πολιτικές που την επηρεάζουν

**Συνιστώμενη βιβλιογραφία προς μελέτη:**

Οι φοιτήτριες/τές μπορούν να επιλέξουν ένα από τα παρακάτω συγγράμματα :

1. Mankiw, Ν.G. and M.Taylor (2018),Οικονομική-Μακροοικονομική,εκδόσεις Τζιόλα.
2. P.Krugman and R.Wells (2009), Μακροοικονομική, Εκδόσεις Επίκεντρο

Ως **πρόσθετη** βιβλιογραφία μπορούν να χρησιμοποιήσουν τα παρακάτω συγγράμματα:

 I.Sloman J. (2009). Economics, 7th edition, Prentice Hall.

 IΙ.Samuelson, A.P. and Nordhaus D.W. (2003). Οικονομική, Τόμος Β΄, Εκδόσεις Παπαζήση.

ΙΙΙ.W.Baumol and A.Blinder (2009),Μακροοικονομική Πολιτική,Αρχές και Πολιτική εκδόσεις Π.Χ. Πασχαλίδης

**Χρήσιμες πηγές**

**Α.Ελληνικές**

Τράπεζα της Ελλάδος, Ετήσια Έκθεση

Υπουργείο Εθνικής Οικονομίας και Οικονομικών,Εισηγητική Έκθεση του

Προϋπολογισμού

Γραφείο Προϋπολογισμού της Βουλής, Τρημηνιαίες Εκθέσεις.

ΙΝΕ/ΓΣΕΕ/ΑΔΕΔΥ, Ετήσια Έκθεση

ΣEB, INΣETE, ΕΣΕΕ,

Alpha Bank , Eurobank και ΙΟΒΕ, Οικονομικά δελτία

Ημερήσιος Οικονομικός Τύπος

**Β.Ξένες**

European Central Bank

EU official Web site

 [Organisation for Economic Co-operation and Development (OECD)](http://www.oecd.org/)

World Trade Organisation (WTO)

Eurostat

World Economic Outlook Database (IMF) [)](http://www.imf.org/external/pubind.htm)

World Economic Forum, The Global Competitiveness Report

I M.D, World Competitiveness Report

World Bank, Doing Business in Greece